Diari Oficial de la Generalitat Valenciana


Sumari del DOGV 7911, del 07-11-2016 (2016/7710)

Notificació de la sentència dictada en el judici verbal número 1758/2010.
-------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7710


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici verbal número 1758/2010. [2016/7710]  
En aquest procediment judici verbal número 1758/2010, seguit a instàncies de Lindorff Holding Spain, SLU, contra Divino Miranda Sousa, s'ha dictat la sentència que, literalment, és com segueix:  
  
«Sentència número 000130/2012  
Castelló de la Plana, 4 de juny de 2012  
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist aquestes actuacions de judici verbal sobre reclamació d'una quantitat, seguides davant d'aquest jutjat amb el número 1758 de l'any 2010, a instàncies de Lindorff Holding Spain, SLU (successor de Banco Santander, SA), representat per la procuradora Elia Peña Chordá i assistit per la lletrada M.ª Dolores Monsonís Chordá, contra Divino Miranda Sousa.  
Dispositiva  
Estime la demanda presentada per Lindorff Holding Spain, SLU (successor de Banco Santander, SA), contra Divino Miranda Sousa, i condemne el demandat a pagar a la demandant cinc mil vuit-cents quaranta euros amb vuitanta-dos cèntims (5.840,82 ?), més els interessos de demora pactats des del 4 de maig de 2009 fins a fer-ne el pagament total del principal reclamat, i amb la condemna a costes processals.  
Notifiqueu aquesta sentència a les parts personades; contra aquesta sentència es pot interposar un recurs d'apel·lació dins del termini de 20 dies des de l'endemà de la notificació, en virtut del que estableix l'article 458 de la Llei d'Enjudiciament Civil, modificació operada per la Llei 37/2011, de 10 d'octubre, de mesures d'agilitació processal.  
  
En virtut del que estableix la disposició addicional 15a de la Llei Orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, per la qual es modifica la Llei Orgànica 6/1985, d'1 de juliol, de Poder Judicial, per a l'admissió a tràmit del recurs caldrà que la part recurrent haja efectuat el dipòsit corresponent en el compte de dipòsits i consignacions del jutjat; sense aquest requisit no s'admetrà a tràmit.  
  
Porteu l'original al llibre de sentències.  
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme.  
Publicació. La sentència anterior va ser donada, llegida i publicada pel magistrat jutge que l'ha dictada, mentre celebrava audiència pública, en el dia de la seua data. En done fe.»  
  
I atés que el demandat, Divino Miranda Sousa, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 25 d'abril de 2013.- La secretària judicial: Ana Isabel Yagüe Ribes.